సత్యం రామలింగ రాజుకు సుప్రీంకోర్టు నోటీసు జారీ
PNR|
కంపెనీ అకౌంట్స్‌లో భారీ కుంభకోణానికి పాల్పడ్డ సత్యం కంప్యూటర్స్ మాజీ చైర్మన్ బి రామలిగరాజు బెయిల్ పిటిషన్‌లో మరోసారి చుక్కెదురైంది. గత ఆగస్టులో ఆంధ్రప్రదేశ్‌ హైకోర్టు రాజుకు బెయిల్‌ను మంజూరు చేసింది. అయితే ఈ బెయిల్ పిటిషన్‌పై సిబిఐ సుప్రీంకోర్టులో సవాల్‌ చేస్తూ పిటిషన్ దాఖలు చేసింది.
సిబిఐ పిటిషన్‌ను స్వీకరించిన సుప్రీంకోర్టు రామలింగరాజుకు నోటీసులు జారీ చేసింది. ఈ నోటీసులో తన బెయిల్‌ పిటిషన్‌ను ఎందుకు రద్దు చేయకూడదో చెప్పాలని రామలింగరాజును సుప్రీంకోర్టు ప్రశ్నించింది. జనవరి 2009లో రామలింగరాజు 14,000 కోట్ల రూపాయల కుంభకోణానికి పాల్పడటంతో ఏప్రిల్ 2009లో టెక్ మహీంద్రా ఈ సంస్థను టేకోవర్ చేసి "మహీంద్రా సత్యం"గా పేరు మార్చిన సంగతి తెలిసిందే.
ఇదిలా ఉంటే.. సత్యం కంప్యూటర్స్ మార్చి 30, 2010తో ముగిసిన ఆర్థిక సంవత్సరానికి గానూ రూ. 124.6 కోట్లు (27.8 మిలియన్ డాలర్లు) నికర నష్టాన్ని ప్రకటించింది. ఈ సమయంలో కంపెనీ నికర అమ్మకాలు రూ. 5,481 కోట్లకు పెరిగాయి.
సంబంధిత వార్తలు